**Vertinimo kriterijų ir balų suteikimo aiškinamasis raštas**

Atsižvelgdami į Plungės rajono savivaldybės Švietimo, kultūros ir sporto komiteto siūlymus sudaryti kryždirbystės objektų įtrauktų į kultūros vertybių registrą tvarkymo prioriteto sąrašą ir sudaryti kelių metų tvarkymo grafiką, Architektūros ir teritorijų planavimo skyrius sudarė kryždirbystės objektų prioriteto sąrašą 5-riems metams. Sąrašas sudarytas išsikeliant kriterijus pagal, kuriuos buvo vertinamas kiekvienas objektas nuo 1 iki 5 balų. Objektas surinkęs daugiausiai balų atsiranda prioriteto sąrašo viršuje.

**Vertinimo kriterijai ir balų suteikimo principai:**

**1. Esama būklė** – objektai vertinami pagal šiuo metu esamą objekto situaciją. Skiriami balai:

1 balas – neseniai tvarkytas, remontas nereikalingas;

2 balai – tvarkingas, reikalingi tik smulkūs išorės darbai;

3 balai – būklė patenkinama, reikalingi smulkūs tvarkymo darbai;

4 balai – būklė bloga reikalingas remontas;

5 balai – avarinės būklės, reikalingas esminis restauravimas.

**2. Reikšmingumo lygmuo** – objekto reikšmingumo lygmuo yra nustatytas Kultūros vertinimo tarybos. Skiriami balai:

1 balas – nenustatytas;

3 balai – vietinis;

4 balai – regioninis;

5 balai – nacionalinis.

**3. Vietos kriterijus** – objektas vertinamas pagal vieta, kurioje randasi. Skiriami balai:

5 balai – objektas esantis prie pagrindinių kelių, lankytinų objektų, veikiančiose kapinėse;

4 balai – objektas prie kelio, lankytinose kapinaitėse;

3 balai – objektas kapinaitėse, matomas nuo kelio;

2 balai – objektas sunkiai matomoje vietoje;

1 balas – objektas atokioje, nematomoje, sunkiai randamoje vietoje.

**4. Meninės vertės kriterijus** – objektas vertinamas pagal meninę raišką būdingą kryždirbystės objektams. Skiriami balai:

5 balai – labai vertingas, unikalus;

4 balai – vertingas;

3 balai – meninė išraiška tipinė;

2 balai – nebūdingas, perdarytas;

1 balas – visiškai nebūdingas.

**5. Istorinės vertės kriterijus** – vertinama objekto turima istorinė medžiaga. Skiriami balai:

5 balai – vertingas, žinomos legendos, pasakojimai;

4 balai – žinoma nedidelė dalis istorijos, turima ikonografijos šaltinių;

3 balai – istorinės žinios nesurinktos.